একাদশ জাতীয় সংসদ নির্বাচনের দিন ঘনিয়ে আসার সঙ্গে সঙ্গে মাদারীপুর জেলার রাজনীতিও চাঙ্গা হয়ে উঠছে। নির্বাচন নিয়ে সাধারণ মানুষের মধ্যেও নানা জল্পনা-কল্পনা ডালপালা ছড়াচ্ছে। বিএনপি নেতাকর্মীসহ বেশির ভাগ মানুষের মধ্যে প্রধান আলোচনার বিষয়, আগামী নির্বাচনে নির্বাচন কমিশন কতটুকু দায়িত্বশীল ভূমিকা পালন করতে পারবে? সব রাজনৈতিক দলের অংশগ্রহণে সুষ্ঠু নির্বাচন হবে তো? বিএনপি নির্বাচনে আসবে তো?